Lejligheden, der faktisk er et byhus, er fra 1800-tallet med 4,5 meter til loftet. Man råder over stueplan og første sal, mens studerende bor på anden og tredje sal.
Desværre kan man ikke låse sin egen del af boligen af, så det er på eget ansvar at have værdier liggende.
Lejligheden har en skøn baghave og terrasse med sol om eftermiddagen. Stort lækkert køkken og fine badeværelser.
Der er dog temmelig beskidt, og det hele bærer præg af, at den langt fra er færdigrenoveret.
Der er løse gulvbrædder mange steder, ligesom der også kan stikke søm op. Min datter trådte på ét af dem.
Selvom der angiveligt er tre værelser, er det de facto kun ét værelse, da de ligger en suite, hvorfor der er gennemgang gennem det ene og til de to andre.
Det er derfor ikke anvendeligt til flere familier, med mindre man ikke har noget imod at vade gennem hinandens soveværelser om natten ved toiletbesøg.
Badeværelserne kan heller ikke låses, så det er som sagt mere en familiebolig end til en grupperejse.
Området er præget af social armod visse steder, men der er fantastisk arkitektur at betragte. Sporvognen stopper 100 meter væk, og der er kun fire stop til centrum af Bruxelles.
Der er ingen plads til at hænge sit eget tøj op nogen steder, og møblementet er i det hele taget temmelig sparsomt.
Virkelig sød vært, der gjorde alt for, at vi skulle have det godt. Han kom med masser af gode forslag og kørte uopfordret ind om aftenen for at fikse wifi-forbindelsen.
Han var også meget fleksibel i forhold til ankomst- og afrejsetid